Drømmene om at være med i slutspillet i håndboldligaen lever stadig i det nordvestjyske.

Mors-Thy kan stadig drømme om at komme med i slutspillet, efter det for første gang i klubbens historie lykkedes dem at slå KIF Kolding København. Hjemmeholdet vandt kampen med 31-28, og holder dermed liv i drømmen om slutspillet. De er dog stadig afhængige af udfaldet af Nordsjælland Håndbolds kampe. I kampen blev den islandske KIF-spiller, Olafur Gustafsson, skadet efter en uheldig landing, der medførte tydelige smerter i det højre knæ.